Document ID: 32005D0483

POLIITIKA- JA JULGEOLEKUKOMITEE OTSUS BiH/6/2005,
14. juuni 2005,
Bosnias ja Hertsegoviinas toimuva Euroopa Liidu sõjalise operatsiooni EL relvajõudude juhataja nimetamise kohta
(2005/483/ÜVJP)
EUROOPA LIIDU NÕUKOGU,
võttes arvesse Euroopa Liidu lepingut, eriti selle artikli 25 kolmandat lõiku,
võttes arvesse nõukogu 12. juuli 2004. aasta ühismeedet 2004/570/ÜVJP Euroopa Liidu sõjalise operatsiooni kohta Bosnias ja Hertsegoviinas, (1) eelkõige selle artiklit 6,
ning arvestades järgmist:
(1)
Vastavalt ühismeetme 2004/570/ÜVJP artiklile 4 nimetati kindralmajor A. David LEAKEY Bosnias ja Hertsegoviinas toimuva Euroopa Liidu sõjalise operatsiooni EL relvajõudude juhatajaks.
(2)
EL operatsiooni ülem on esitanud soovituse nimetada uueks Bosnias ja Hertsegoviinas toimuva Euroopa Liidu sõjalise operatsiooni EL relvajõudude juhatajaks kindralmajor Gian Marco CHIARINI.
(3)
1. juunil 2005 toetas EL sõjaline komitee kõnealust ametisse nimetamist.
(4)
Ühismeetme 2004/570/ÜVJP artikli 6 kohaselt volitas nõukogu poliitika- ja julgeolekukomiteed võtma vastu edasisi otsuseid EL relvajõudude juhataja nimetamise kohta.
(5)
Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artikli 6 kohaselt ei osale Taani Euroopa Liidu kaitsepoliitilise tähendusega otsuste ja meetmete väljatöötamises ega rakendamises.
(6)
Kopenhaagenis toimunud Euroopa Ülemkogul võeti 12. ja 13. detsembril 2002. aastal vastu deklaratsioon, milles sätestatakse, et “Berlin Plus” kokkuleppeid ja nende rakendamist kohaldatakse üksnes nende EL liikmesriikide suhtes, kes on kas NATO liikmed või programmi “Partnerlus rahu nimel” osalisriigid ning on sellest tulenevalt sõlminud NATOga kahepoolsed julgeolekukokkulepped,
ON TEINUD JÄRGMISE OTSUSE:
Artikkel 1
Käesolevaga nimetatakse Bosnias ja Hertsegoviinas toimuva Euroopa Liidu sõjalise operatsiooni EL relvajõudude juhatajaks kindralmajor Gian Marco CHIARINI.
Artikkel 2
Käesolev otsus jõustub 5. detsember 2005.
Brüssel, 14. juuni 2005

Labels: 18
9
5